We Are the World 25 for Haiti

"We Are the World 25 for Haiti" nyaéta singel amal nu dirékam ku supergrup Artists for Haiti dina taun 2010. Ieu lagu mangrupa rékaman ulang ti lagu "We Are the World" nu dibuat ku Lionel Richie jeung Michael Jackson sarta diproduseran ku Quincy Jones. Ieu lagu dirékam deui dina rangka 25 taun saatos lagu mimitina dirilis jeung ngagalang dana pikeun korban gempa Haiti. Ieu lagu dirékam dina ping 1 Pébruari 2010 sarta dirilis dina upacara pambukaan Olimpiade Usum Tiis 2010 di Vancouver, Kanada nu disiarkeun ku saluran télévisi NBC dina ping 12 Pébruari 2010.

 Kasang tukang 
Dina ping 7 Maret 1985, lagu "We Are The World" nu diproduseran ku Quincy Jones sarta komposer ku Lionel Richie jeung Michael Jackson dirilis. Ieu lagu nu dinyanyikeun ku USA For Africa–grup nu ngamuat loba panyanyi pop, rock, jeung R&B–meunangkeun 4 Panghargaan Grammy, salah sahijina Best Music Video. Salian éta, ieu lagu jadi singel nu panglobana kajual dina taun 1980-an, malah disebut-sebut singel pop nu kajual panggancangna sapanjang masa.

Dina taun 2010, ieu lagu direncanakeun dirékam deui dina rangka 25 taun saatos dirilis. Tapi, dina ping 12 Januari 2010, gempa nu boga magnitudo 7.0 Mw ngahancurkeun Haiti, nyababkeun kurang leuwih 230.000 jelema tilar dunya. Ti dinya, tujuan ngarékam gésér ka ngagalangkeun dana pikeun korban gempa, ku kitu jejerna jadi "We Are the World 25 for Haiti". Ieu lagu harepanna bisa ngagalangkeun sajuta dolar Amérika Sarikat pikeun korban gempa Haiti. Sateuacanna, vérsi asli ieu lagu bisa ngajual 20 juta kopi jeung beunang ngagalangkeun 63 juta dolar Amérika Sarikat pikeun program kamanusaan di Afrika. 

 Rékaman 
"We Are the World 25 for Haiti" dirékam dina ping 1 Pébruari 2010 di Hollywood, Los Angeles, California, tepatna di studio nu sarua pikeun rékaman vérsi aslina dina taun 1985, Jim Henson Studios. Prosés rékaman ieu lagu salila leuwih ti 14 jam. Artis jeung panyanyi dina rekaman ieu béda jeung rékaman mimiti ku sabab Lionel Richie boga konsép ti perspéktif modérn.  Total aya 85 artis jeung panyanyi nu ngilu nyanyi dina ieu lagu. Artis jeung panyanyi nu asup kana rékaman ieu nyaéta: 

+ Artis nu asup rékaman Peran Ngaran artis Katerangan Panyanyi solo Justin Bieber Nyanyikeun bagéan pangmimitina. Nicole Scherzinger Jennifer Hudson Jennifer Nettles Josh Groban Tony Bennett Mary J. Blige Toni Braxton Michael Jackson Rékaman ti vidéo klip mimiti. Janet Jackson Nyanyi barengan jeung sora Michael Jackson. Barbra Streisand Miley Cyrus Enrique Iglesias Jamie Foxx Wyclef Jean Adam Levine Pink BeBe Winans Usher Celine Dion Orianthi Ngagunakeun gitar. Fergie Nick Jonas Mary Mary Isaac Slade Carlos Santana Ngagunakeun gitar. Lil Wayne Akon T-Pain LL Cool J Nyanyikeun rap. will.i.am Snoop Dogg Nipsey Hussle Busta Rhymes Swizz Beatz Kid Cudi IYAZ Mann Kanye West Paduan sora Patti Austin Philip Bailey Piero Barone Fonzworth Bentley Ignazio Boschetto Bizzy Bone El DeBarge Ethan Bortnick Brandy Jeff Bridges Zac Brown Kristian Bush Natalie Cole Harry Connick, Jr. Nikka Costa Faith Evans Melanie Fiona Sean Garrett Tyrese Gibson Gianluca Ginoble Anthony Hamilton Keri Hilson John Legend Julianne Hough India.Arie Randy Jackson Taj Jackson Taryll Jackson TJ Jackson Bobby McFerrin Monica Al Jardine Jimmy Jean-Louis Ralph Johnson Joe Jonas Kevin Jonas Rashida Jones Gladys Knight Benji Madden Joel Madden Katharine McPhee Jason Mraz Mýa Freda Payne A. R. Rahman RedOne Nicole Richie Kelly Rowland Raphael Saadiq Chico DeBarge Trey Songz Musiq Soulchild Jordin Sparks Robin Thicke Rob Thomas Vince Vaughn Mervyn Warren Verdine White Ann Wilson Brian Wilson Nancy Wilson

 Rilis 
Vidéo klip "We Are the World 25 for Haiti" mimiti ditongtonkeun dina upacara pambukaan Olimpiade Usum Tiis di Vancouver, Kanada jeung disiarkeun ku saluran télevisi NBC dina ping 12 Pébruari 2010. Isukanna, vidéo klip ieu lagu disiarkeun sarentak di 53 saluran télévisi doméstik jeung internasional.

 Rujukan 

 Tutumbu luar 


Kategori:Singel 2010
Kategori:Singel amal